Is die EFF dalk agter die nuwe plaasaanvalle ?? | SAUK.co.za - Nuus.info
Hierdie aanvalle is fyn beplan en goed georkestreer. Feite word van die publiek weerhou. Alles word voor Zimbabiers se deur gelê terwyl selfoon “jammers”, radio afluiter aparaat, alles hoog tegnies toerusting in besit van aanvalles gevind was. Nie net EFF nie, dit strek veel verder na my menining.
Ek stem saam Francois. Wat my pla is dat GEEN intelligensie eenhede wêreldwyd ‘n uitvoerbare plan vir SA het nie. Die werfêtters uitoorlê vriend en vyand.
« Gimnasium gebruikers word gebrandmerk as rassiste omdat hulle geweld afsé
ANC = Moord, korrupsie en oneerlike transaksies » 66 vas oor dwelms, onwettige tabak - Misdaad - Republikein
Tuesday, February 25th, 07:59:26
66 vas oor dwelms, onwettige tabak
‘Mark vir dwelms in Namibië’
14 February 2020 | Misdaad
Augetto Graig - Die polisie het in Januarie alleen op dwelms en verbode middels ter waarde van N$294 800 beslag gelê.
Adj.komm. Kauna Shikwambi, die nasionale polisiewoordvoerder, sê uit dié bedrag is N$128 4000 se Yes-sigarette in die besit van slegs een persoon gevind.
Dít in vergelyking met 20 mense wat tussen Januarie en Desember verlede jaar met N$555 690 se Yes-sigarette aangekeer is, wys op ’n drastiese toename in die verspreiding van onwettige produkte in Namibië.
Volgens AO Immanuel Iiduwa is die handel in onwettige tabakprodukte in gevolge artikel 1 van die tabakbeheerwet van 2010 verbode.
“Die Yes-sigarette is gelys as ’n onwettige tabakproduk, en daarom oortree enigiemand wat handel dryf of sodanig Yes-sigarette besit die wet en kan inhegtenis geneem word,” sê hy.
“Deel 4 (17) van die tabakbeheerwet verhoed die handel en besit van onwettige tabakprodukte,” voeg hy by.
“Dit is ’n feit dat hierdie sigarette onwettig na Namibië ingevoer word,” sê hy.
Gedurende Januarie is daar ook op 9 361 kg dagga ter waarde van N$93 610 beslag gelê.
Skadelike dwelms waarop beslag gelê is, sluit in 522 Mandrax-tablette ter waarde van N$62 640, 16 gram kokaïenpoeier (N$8 000) en 21 eenhede crack (kokaïenkristalle) ter waarde van N$2 100.
’n Daggaplant ter waarde van N$50 is ook gekonfiskeer.
Altesaam 66 verdagtes is in hegtenis geneem. Dit sluit 59 Namibiërs, twee Angolese, vier Kongolese en een Tanzaniër in.
Shikwambi sê die hoeveelhede waarop in Januarie beslag gelê is, was minder as in Desember 2019, maar meer mense is met onwettige aktiwiteite besig.
Volgens Iiduwa is dit duidelik daar is ’n mark vir dwelms in Namibië en die gemeenskap moet help om dié mark te kniehalter.
“Ons wil die publiek ontmoedig om Yes-sigarette te koop sodat ons die mark kan beperk en uiteindelik die invoer daarvan kan stopsit. Miskien weet sommige mense nie dit is 'n onwettige tabakproduk nie,” sê hy. Hy moedig Namibiërs aan om nie die produk te koop nie.
“Hierdie produkte is nie net onwettig nie, maar is ook 'n gesondheidsgevaar, aangesien dit nie aan die voorgeskrewe gesondheidsregulasies voldoen nie,” waarsku hy.